În anii ce au urmat, Bilal a participat la bătăliile dintre musulmani și politeiștii meccani. În Bătălia de la Badr din 624, cel care îl torturase pe Bilal bin Rabah înainte de a fi eliberat de Abu Bakr, Ummaya bin Khalaf, a fost ucis de trupele musulmane. Unul dintre cele mai importante momente în care Bilal și-a îndeplinit rolul de muezin oficial al islamului a avut loc când Muhammad și adepții religiei islamice au revenit victorioși la Mecca în 630. După ce trupele musulmane au intrat în Mecca, Bilal s-a urcat pe Kaaba și i-a chemat pe credincioși la rugăciune.